open-index/open-wikipedia-markdown huggingface dataset:
Ram Mohan Roy

**Rammohan Ray** (ankaŭ Rammohan Roy, bengala lingvo: রাজা রামমোহন রায় Raĝa Rammohon Raj, nagario: राजा राममोहन राय, transliterumo: Rājā Rāmmohan Rāy , angla: Ram Mohan Roy) (naskiĝis la 22-an de majo 1772 en Radhanagar en Bengalio, mortis la 27-an de septembro 1833 en Stapleton (nun kvartalo de Bristolo) – barata verkisto, publicisto, socia kaj religia reformisto, nomata Patro de la moderna Barato kaj Patro de la bengala renesanco. Kreinto de la movado Brahmo Samaj (Societo de Brahmo), kiu poste disiĝis de hinduismo por krei Brahmoismon.

## Vivo 
Ram Mohan Roy devenis de ortodoksa bramana familio. Raj estas mallongigo de la mogola titolo Raya Rayan, kiun ricevis lia praavo en Mogola Bengalo.

Li lerte parolis arabe, angle, perse, sanskrite, bengale, latine, greke kaj hebree. Danke al intensaj kaj longdaŭraj studoj li akiris kompletan scion pri islamo, kristanismo, zaratuŝtrismo kaj budhismo. Ligante ĝin kun viŝnuismo kaj ŝivismo li kreis la propran, originalan religi-filozofian sistemon. Ĝi premisis ekziston de unu kaj la sama Eterna, Senmezurebla kaj Neatingebla Ento. Li ekskludis kulton de monumentoj kaj bildojn de diaĵoj. Li postulis purigon de hinduismo de ĉiaj formoj de politeismo. En 1828 aŭ 1829 en Kolkato, Mohan Roy fondis - baziĝante sur la menciitaj ideoj - asocion Brahma Samaĝ, kiu ĝis hodiaŭ ludas gravan rolon en la socia kaj religia vivo de Barato.

En siaj skribaĵoj kontraŭstaris al geedzeco de infanoj, satio, idolismo. Ankaŭ kritikis kastan sistemon, samtempe deklarante edukadon de virinoj.

Li estis la unua baratano, kiu publikigis (en la angla lingvo) siajn pripensaĵojn pri britoj kaj ilia loko en la barata socio, kaj ankaŭ verŝajne la unua hinduo, kiu por difini sian religion uzis la anglan vorton hinduismo.

Konsiderata kiel fondinto de la bengala gazetaro (Samĉar Darpan).

Liaj atingoj estis ĝuste taksitaj en Eŭropo. En 1824 ricevis honoran membrecon de la Franca Azia Societo.

## Verkoj 
* *Abridgement of the Vedanta* (1816)
* *Defence of Hindoo Theism* (1817)
* *A Second Conferences* (1820)
* *The Precepts of Jesus:The Guide to Peace and Happiness* (1820)
* *Appeals to the Christian Public* (1820 - 1823)
* *Brief remarks regarding modern encroachments on the ancient rights of females* (1822)
* subkomentarioj al Upaniŝadoj *Kena* kaj *Mundaka*

## Bibliografio 
* Kim Knott, *Hinduizm* (Hinduismo). Joanna Jurewicz (redaktorino), Prószyński i S-ka, Varsovio 2000, serio: Tre Mallonga Enkonduko, ISBN 83-7255-083-2.

## Eksteraj ligiloj 
* Biography (Calcuttaweb.com)
* Social, Political, Economic, and Educational Ideas of Raja Rammohun Roy
* Biography (Brahmo Samaj)

Kategorio:Barataj verkistoj
Kategorio:Barataj filozofoj
Kategorio:Bengalia Renesanco
Leorinţi

**Leorinţi** [ljorincj] (hungare: **Lőrincréve**, germane: **Laurentzi**) estas malgranda vilaĝo en Rumanio apartenanta al la komunumo Rădești. La hungara loknomo signifas: pramejo de Laŭrenco.

## Geografio 
Leorinţi situas laŭ maldekstra bordo de Mureș (rivero). Aiud troviĝas 12 km. for.

## Historio 
La unua mencio okazis en 1348 laŭ tiama ortografio *Leurynchreéve*, poste en 1587  *Leorincz Réwe*, en 1696 *Lörinczréve*. La kirko bruldetruiĝis en 1780. Pli nova kalvinana kirko estis konstruita en 1830. Ĉirkaŭ la preĝejon ŝtona muro estis konstruita en 1986.

Ĝis Traktato de Trianon ĝi apartenis al Hungara reĝlando, al departemento Alsó-Fehér.

## Loĝantaro 
En 2011 loĝis en Leorinţi 292 homoj en 150 loĝejoj. Ili estas plejparte hungaroj, ankaŭ kalvinanoj. 

## Servoj 
* hungara bazlernejo
* rumana infanĝardeno

## Famuloj 
* Zsigmond Karsai naskiĝis en Leorinţi

## Fontoj 
* https://www.arcanum.hu/hu/online-kiadvanyok/Tunderkert-tunderkert-1/megszentelt-kovek-2/szentegyhazas-telepulesek-D0/ix-fehervari-foesperesseg-1C33/136-lorincreve-2141/
* http://marosvasarhelyiradio.ro/hirek/emisiuni/lorincreve_feher_megye_ii_resz_

Kategorio:Vilaĝoj de distrikto Alba
Klodja Pulkra

**Klodja Pulkra** aŭ **Clodia Pulchra**, konata ankaŭ simple kiel **Claudia** aŭ **Klaŭdja** (n. 57 a.K./56 a.K.) estis la filino de Fulvia kun ŝia unua edzo Publius Clodius Pulcher. Ŝi estis la duonfilino de Marko Antonio kaj duonfratino de Marko Antonio Antilo kaj de Iulo Antonio.

Marko Antonio estis la tria edzo de ŝia patrino. Kiel Clodius jam faris antaŭe, Antonio kun plezuro akcepti la monon de Fulvia por helpi sian karieron. Post la murdo de Julio Cezaro la 15an de varto, 44 a.K., Antonio formis la duan triumviraron kun Oktaviano kaj Lepido kaj entreprenis sovaĝan proskribaron. Por plifirmigi la politikan aliancon, Fulvia proponis Clodia al la juna Oktaviano kiel edzino, dum Lepido proponis la nevinon de sia edzino Servilia (filino de Junia Prima kaj Publius Servilius Isauricus). Tiel, Oktaviano elektis Klodjan.

Oni scias malmulte pri Klodja aŭ ŝia geedzeco. La fiagado fare de Oktaviano okazigis politikan kaj socian malkontentojn, sed kiam Oktaviano petis divorcon el Clodia, Fulvia mem decidis agadi. Kun Lucius Antonius, sia bofrato, ŝi levigis ok legiojn en Italio por lukti por la rajtoj de Antonio kontraŭ Oktaviano, en tio kio iĝis la Perusia Milito. Tiu armeo okupis Romon dum mallonge, sed eventuale retiriĝis al Perusia (nuntempa Perugia). Oktaviano sieĝis Fulvia kaj Lucius Antonius en la vintro de 41-40 a.K., kaj malsatigis ilin ĝis kapitulaco. Fulvia estis ekzilita al Sikiono, kie ŝi mortis pro subita malsano.

Oktaviano divorcis el Clodia por edziĝi al Skribonia, kun kiu li havos sian solan filon, Julia la plej aĝa. Lia geedzeco kun Clodia nenian estis plenumita, li revenigis ŝin al ŝia patrino kun letero informanta ke li revenigas ŝin "netuŝita".

La posta vivo de Clodia Pulchra estas nekonata.

## Notoj 
Kategorio:Romianoj de la 1-a jarcento a.K.
Kategorio:Romianoj
Kategorio:Aŭgusto Cezaro
Soroptimist Internacia

**Soroptimist Internacia** estas tutmonda servo organizaĵo de kaj por virinoj kiu celas plenegalajn homajn rajtojn kaj seksan egalecon. Ekzistas pli ol 75 000 soroptimistoj en 122 landoj (2018). Tio signifas ke multe da lingvoj estas parolataj nur ene de la soroptimisma mondo - ne mirinde oni ne ĉiam komprenas kion aliaj diras, sed ekzistas vorto kiun ĉiuj soroptimistoj komprenas, nome paco. La vorto paco estas en la koro de ĉiuj soroptimistoj.

Ĝi havas kiel ne-registara organizaĵo (NRO) voĉon en la diversaj organoj de la Unuiĝintaj Nacioj kaj la Konsilio de Eŭropo. La nunaj prioritataj temoj sur kiuj la organizaĵo fokusas estas la Celoj por Daŭrebla Evoluigo, kiujn la UN starigis en 2015 kiel agendo por la venontaj 15 jaroj, koncentriĝante sur Celo 4 - Edukado kaj Celo 5 - Seksa Egaleco kaj aliaj areoj kiuj rilatas al la enpovigo de virinoj.

## Historio 
Soroptimist Internacia estis fondita en 1921 en la Usono. La nomo Soroptimist devenas de la latina: *sorores* (fratinoj) kiuj alstrebas la *optimuman* (plej bonan). Laŭ la angla (kaj aliaj) retejoj de la soroptimistoj tio devus esti interpretata kiel : "la plej bona por virinoj"

## Celaro 
Soroptimist Internacia havas jenajn celojn:

* plibonigo de virinaj rajtoj;
* altaj etikaj normoj; 
* homaj rajtoj egale por ĉiuj;
* egaleco, evoluigo kaj paco akcelante bonajn internaciajn rilatojn, interkompreniĝon kaj amikecon;
* daŭrebla evoluigo;
* sanprizorgo por patrino kaj infano.

## Organiza strukturo 
Ekzistas kvar federacioj kiuj plejparte koincidas kun kontinentoj, unioj (landoj) kaj kluboj.  

## Projektoj 
Soroptimist Internacia kaj ĝiaj kluboj, unioj kaj federacioj laboras ĉirkaŭ lokaj, naciaj kaj internaciaj projektoj. Kvaronjare estas tutmonda projekto. Soroptimist Internacia jam traktis jenajn temojn : migrado, maljuniĝo, aliro al edukado, klimata ŝanĝo, kriminala juro, seksa perforto, kamparaj virinoj, ina ekonomia enpovigo, homvendado, edukado de virinoj al gvidaj pozicioj.

En la periodo 2003/2007 Soroptimist Internacia kunlaboris kun la organizo 'Women for Women International' (Virinoj por Virinoj Internacia) por virinoj en la (eks-)militaj landoj Afganio, Bosnio, Ruando en la kadro de la "Projekto Sendependeco: Virinoj Pluvivantoj de Milito' por helpi konstrui novan vivon por ili tra trejnado kaj la provizo de mikrokreditoj.

## Eksteraj ligiloj 
(angla) Oficiala retejo de Soroptimist International : soroptimistinternational.org

## Vidu ankaŭ 
* Internacia alianco de virinoj
* Internacia arabvirina forumo
* Feminisma movado

## Referencoj 
Kategorio:Internaciaj virinaj organizaĵoj
Kategorio:Internaciaj karitataj organizaĵoj
Kategorio:Pacaj organizaĵoj
Kategorio:Fratriaj asocioj
Kategorio:Organizaĵoj fonditaj en 1921
Adolphe Charles Antoine Marie Nicolas

**Adolphe Charles Antoine Marie NICOLAS** (Riantec, Bretonio, la  - 1913?) estis franca kuracisto ĉe la Franca Mararmeo kaj kreinto de la planlingvo Spokil.

Nicolas eniris la Armeon en 1853, kiel triaranga san-oficiro, kaj avancis al la dua rango en 1857 kaj al unuaranga san-oficiro en 1863. Li estis nomumita oficiro de la Honora Legio . Ekde 1869 li transloĝiĝis al Lorient.

Volapukisto, li elreviĝis pri la troa regemo de Schleyer pri la sorto de sia lingvo. Nicolas sekve forlasis Volapukon kaj volis fari aprioran lingvon. Tiama ŝipkuracisto ĉe La Bourboule, Nicolas eklaboris sian lingvon Spokil en 1890 (iuj fontoj mencias 1887) kaj en 1904 aperis lia libro *Spokil. Langue internationale. Grammaire, exercices, les deux dictionnaires* (Spokil/Internacia Lingvo/Gramatiko, ekzercaro, la du vortaroj).

En la konferenco, kiun Couturat organizis en Parizo en junio 1907, antaŭ Delegitaro por Alpreno de la Lingvo Internacia, Nicolas defendis sian lingvon inter la aliaj (Parla, Bolak (La Langue bleue), Idiom Neutral kaj Esperanto. En tiu kunsido estis unuafoje prezentita Ido.

Oni supozas laŭ iuj indikoj, ke li forpasis en la jaro 1913.

[eta|336x336ra|Aŭtografo kaj manskribitaj versoj de Adolphe Nicolas, en Spokil kaj la franca: *Via vino/Mia Mariani* [probable [Angelo Mariani*/Fortigas la cerbon/Firmigas la medolon/Ĉarmigas la korojn*]]

## Referencoj 
## Eksteraj ligiloj 
* Retejo kun gramatiko, tekstoj kaj vortaro en Spokil (klarigoj en la angla)

Kategorio:Volapukistoj de Francio
Kategorio:Francaj kuracistoj
Fulvia

**Fulvia** (ĉ. 83 a.K. – 40 a.K.) estis aristokrata Romia virino kiu vivis dum la fino de la Romia Respubliko. Ŝi aliris al povo pere de edziniĝo al tri el la plej elstaraj viroj de sia generacio, nome Publio Klodjo Pulker, Gajo Skribonio Kurjo, kaj Marko Antonio. Ĉiu tri edzoj estis politike aktivaj *populares*, tribunusoj, kaj subtenantoj de Julio Cezaro. Kvankam ŝi estas fama ĉefe pro sia rilato en la kariero de Antonio, multaj fakuloj kredas ke ŝi estis politike aktiva kun ĉiuj siaj edzoj.

200px|eta|maldekstre|Fulvia el la verko de Guillaume Rouillé nome *Promptuarii Iconum Insigniorum*.
Fulvia estas rememorata en la historio de la fino de la Romia Respubliko pro sia politikaj ambicio kaj aktiveco. Ŝi estas plej fama pro siaj aktivaĵoj dum sia tria geedzeco kaj sia implikiĝo en la Perusia Milito de 41–40 a.K. Ŝi estis la unua Romia ne-mitologia virino kiu aperis en Romiaj moneroj.

Kategorio:Romiaj ekzilitoj
Kategorio:Romianoj
Kategorio:Romianoj de la 1-a jarcento a.K.
Yanny aŭ Laurel

**Yanny aŭ Laurel** estas aŭda fenomeno, kiu diskoniĝis en majo 2018. Temas pri unusekunda sonregistraĵo nebonkvalita el angla retvortaro por la vorto *laurel* (laŭro), kiun iom pli ol duono de la aŭdantoj perceptis kiel *laurel* [ˈlɔːrəl], kaj iom malpli ol duono kiel la sensignifan vorton *yanny* [ˈjæni], do tute malsame. La miriga efekto dum kelkaj tagoj kaŭzis certan sensacion en la interreto kaj pluaj medioj. Laŭ fakuloj ĝi rezultas el tio, ke kelkaj personoj emas percepti pli altajn sonerojn = *yanny*, kelkaj pli malaltajn = *laurel*.

La (hazarda) malkovro de la fenomeno atribuiĝas al Katie Hetzel, 15-jara lernantino de Flowery Branch High School, proksime de Atlanto, Georgio, Usono. Ŝi publikigis la unuan priskribon, en Instagram, la  2018.

## Eksteraj ligiloj 
* Artikolo de Vocabulary.com kun la registraĵo je la prononco de *laurel*, kiun Katie Hetzel aŭdis kiel *yanny*
* (Ŝerca) artikolo de Vocabulary.com pri *yanny*

Kategorio:Aŭdaj iluzioj
Kategorio:Interretaj memeoj
Kategorio:2018
(35016) 1981 EC7

**(35016) 1981 EC7** estas malgranda malhela asteroido de la ekstera asteroida zono, ano de la Hilda grupo, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Eksteraj ligiloj
* 
* 
* 

Kategorio:Hilda grupo
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
Julia la Maljuna

**Julia la Maljuna** (30a de Oktobro 39 a.K. – 14 p.K.), konata al siaj samtempuloj kiel *Julia Caesaris filia* aŭ *Julia Augusti filia* (en klasika Latino: IVLIA•CAESARIS•FILIA aŭ IVLIA•AVGVSTI•FILIA), estis la filino, kaj sola biologia ido, de Aŭgusto Cezaro.

Aŭgusto poste adoptis kelkajn masklajn membrojn de sia proksima familio kiel filoj. Julia rezultis el la dua geedzeco de Aŭgusto, nome kun Skribonia, kaj ŝia nasko okazis la saman tagon de la divorcigo de Skribonia el Aŭgusto, kiu deziris edziĝis al Livia.

Ŝi estis la filino de la imperiestro Aŭgusto, duonfratino kaj dua edzino de la imperiestro Tiberio, patrinflanka avino de la imperiestro Kaligulo kaj de la imperiestrino Agripina, boavino de la imperiestro Klaŭdio, kaj patrinflanka pra-avino de la imperiestro Nerono.

## Notoj 
Kategorio:Romianoj de la 1-a jarcento a.K.
Kategorio:Romianoj
Kategorio:Aŭgusto Cezaro
Livia

**Livia Drusila** (en klasika Latino: Livia•Drvsilla, Livia•Avgvsta) (30a de Januaro 58 a.K. – 28a de Septembro 29 p.K.), konata ankaŭ kiel **Julia Aŭgusta** post sia formala adopto en la Julia familio en 14 p.K., estis edzino de la Romia imperiestro Aŭgusto Cezaro laŭlonge de lia regado, same kiel lia konsilisto. Ŝi estis la patrino de la imperiestro Tiberio kaj Nero Claudius Drusus, patrinflanka avino de la imperiestro Klaŭdio, patroflanka pra-avino de la imperiestro Kaligulo, kaj patrinflanka pra-pra-avino de la imperiestro Nerono. Ŝi estis deigita de Klaŭdio kiu agnoskis ŝian titolon de *Aŭgusta*.
eta|maldekstre|600px|Livia Druzila estis la unua imperiestrino de Romo.
## Notoj 
Kategorio:Romianoj de la 1-a jarcento a.K.
Kategorio:Romianoj
Kategorio:Aŭgusto Cezaro
Skribonia

**Skribonia**, *Skribonja*, *Skribonjo* aŭ *Skribonio* (75 a.K. - 16 p.K.) estis la dua edzino de la Romia imperiestro Aŭgusto Cezaro kaj la patrino de lia nura natura filo, nome Julia la plej aĝa. Ŝi estis bopatrino de la imperiestro Tiberio, pra-avino de la imperiestro Kaligulo kaj la imperiestrino Agripina, bo-avino de la imperiestro Klaŭdio, kaj pra-pra-avino de la imperiestro Nerono.

Ŝi estus edziniĝinta tri fojojn. Laŭ Suetonio, ŝiaj du unuaj edzoj estis ambaŭ iamaj konsuloj. La nomo de la unua estas nekonata, sed oni sugestis ke estis Gnaeus Cornelius Lentulus Marcellinus (konsulo 56 a.K.), pro la ekzisto de skribaĵo kiu referencas al liberigitoj (post 39 a-K.) de Skribonia kaj de ŝia filo Cornelius Marcellinus, kio indikus ke ŝi havis filon el antaŭa geedzeco kiu estis loĝanta kun ŝi post ŝi divorcis el Oktaviano. Tiu filo, nemenciita de historiistoj, povus esti mortinta juna. Ŝia dua edzo estis Publius Cornelius Scipio, subtenanto de Pompeo. Ilia filino Cornelia Scipio edziniĝis al la censoro Lucius Aemilius Paullus, kaj ŝia morto en 16 a.K. estis la temo de unu el plej fajnaj elegioj de la poeto Seksto Propercio. Skribonia plvus esti ankaŭ la patrino de Publius Cornelius Scipio, konsulo en 16 a.K..

En 40 a.K. Skribonia estis devigita divorci el sia dua edzo kaj edziniĝi al Oktaviano, kiu estis kelkajn jarojn pli juna. Oktaviano siavice estis divorcita el sia edzino Klodja Pulkra. La tialo ke Oktaviano edziĝu al Skribonia estis cementigi la politikan aliancon kun Seksto Pompeo, kiu estis edziĝinta al nevino de Skribonia (nomita ankaŭ Skribonia). Tiu geedzeco estis mallonga kaj malfeliĉa. Oktaviano akuzis Skribonio-n ĝenadi lin. Li divorcis el ŝi la saman tagon de la nasko de ilia filino, Julia la plej aĝa, lia nura natura filo, probable en Oktobro de 39 a.K. Skribonia neniam reedziniĝis.

## Notoj 
Kategorio:Romianoj de la 1-a jarcento a.K.
Kategorio:Romianoj
Kategorio:Aŭgusto Cezaro
Angelo Mariani

**Angelo Mariani** aŭ *Ange-François Mariani* ( en Pero-Casevecchie, Korsiko – Parizo, ) estis franca ĥemiisto, famkonata kiel inventinto de la unua vino kun kokaino, *Vin Mariani* (Vino Mariani), en 1863.

[maldekstre|eta|Medalo de Mariani, [1895 (aŭtoro: Oscar Roty). ]]
maldekstre|eta|Reklamo de *Vino Mariani*, kun aludo al la Papo Leono la 13-a
Mariani nerekte enkondukis la folion de kokao al la ĝenerala publiko, ĉar li importis tunojn da folio kaj uzis ĝian ekstrakton en plurajn produktojn. La koka-vino, iasence antaŭaĵo de Koka-Kolao, estis la inventaĵo, kiu igis lin riĉa kaj fama.

Papo Leono la 13-a premiis lin kaj li uzis tion en la reklamado, ĝis kiam la vendo de la produkto estis malpermesata, en 1914.

## Referencoj 
Kategorio:Francaj apotekistoj
Kategorio:Francaj kemiistoj
Kategorio:Francaj inventistoj
Kategorio:Entombigitoj en la tombejo Père-Lachaise
Kategorio:Homoj de Korsiko
Kategorio:Francaj vinoj
35062 Sakuranosyou

'*35062 *Sakuranosyou'''* estas tre malgranda, treege hela asteroido de la ĉefa asteroida zono malkovrita la  de la japanaj astronomoj Masaru Inoue kaj Osamu Muramatsu elde Kobuĉisava, urbo nun kunfandita en Hokuto (Gubernio Jamanaŝi, Japanio).

*Sakuranosyou'', kiu signifas "Elementa Lernejo Musashino Sakurano", troviĝas en Musaŝino okcidente de Tokio. La municipa lernejo estas ĉirkaŭita de belegaj ĉerizarboj. La nomo estas donita okaze de la deka datreveno de la fondo de la lernejo.

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Osamu Muramatsu
Kategorio:Malkovrita de Masaru Inoue
Kategorio:Astronomiaj objektoj malkovritaj en 1988
Domo de Aŭgusto

[dekstre|eta|altdekstre=1.6|Freskaj pentraĵoj ene de la [Domo de Aŭgusto, lia rezidejo dum sia regado kiel imperiestro.]]
La **Domo de Aŭgusto**, aŭ en latino *Domus Augusti*, distingenda el la *Domus Augustana* de Domiciano, estas la unua ĉefa loko kiam oni eniras en la Palatina Monteto en Romo, Italio. Historie, tiu domo estis identigita kiel ĉefa rezidejo de la imperiestro Aŭgusto Cezaro. La *Domus Augusti* situas ĉe la tiel nomita Kabano de Romulo kaj ĉe aliaj lokoj kiuj havas konektojn kun la fondo de Romo. Tiu rezidejo enhavis komplekson de strukturoj kiuj estis situaj ĉirkaŭ la Templo de Apolono Palatinano.

La *Domus Augusti* estu nekonfuzenda kun la najbara *Domus Augustana*, nome parto de la vasta palaca komplekso konstruita de la imperiestro Domiciano en la Palatino en la 92 p.K.

## Notoj 
Kategorio:Vizitindaĵoj en Romo
Kategorio:Aŭgusto Cezaro
Antonia la plej Aĝa

**Antonia Major** konata ankaŭ kiel **Julia Antonia Major** (en Latino: *Antonia Maior*) (n. Aŭgusto/Septembro 39 a.K.), konata ankaŭ kiel *Antonia la plej Aĝa* aŭ *la Maljuna*, estis filino de la Triumviro Marko Antonio kaj Oktavia la Juna kaj parenco de la unuaj Romiaj imperiestroj de la Juli-Klaŭdia dinastio. Ŝi estis nevino de la unua imperiestro Aŭgusto Cezaro, duon-kuzino de la imperiestro Tiberio, patrinflanka pra-onklino de la imperiestro Kaligulo, patrinflanka onklino kaj bo-pra-onklino de la imperiestro Klaŭdio, kaj patroflanka avino kaj patrinflanka pra-pra-onklino de la imperiestro Nerono.

Antonia naskiĝis en Ateno, Grekio, kaj post 36 a.K. ŝia patrino, kun siaj fratoj kaj ŝi mem estis portitaj al Romo. Ŝi estis edukita de sia patrino, sia onklo kaj sia onklino Livia Drusila. Laŭ Kasjo Diono post la morto de sia patro, Aŭgusto Cezaro permesis ŝin kaj ŝian pli junan fratinon Antonia Minor profiti el la bieno de ilia patro en Romo. Kvankam oni scias malmulton pri ŝi, Antonia estis bone konsiderita kiel sia fratino Antonia Minor, nome la patrino de la imperiestro Klaŭdio, kiu estis fama pro sia beleco kaj virto.

## Notoj 
Kategorio:Romianoj de la 1-a jarcento a.K.
Kategorio:Romianoj
Kategorio:Aŭgusto Cezaro
Zoltán Kárpáti

**Zoltán Kárpáti,** laŭ hungarlingve kutima nomordo **Kárpáti Zoltán** estas hungara pentristo.

Zoltán Kárpáti https://hu.wikipedia.org/wiki/K%C3%A1rp%C3%A1ti_Zolt%C3%A1n_(fest%C5%91) naskiĝis la  en Heves (urbo).

## Biografio 
Zoltán Kárpáti akiris diplomon pri komputila grafikisto en Eger en 2005. En la sekva jaro li vivis en Anglio, kie liaj pentraĵoj estis ekspoziciitaj. Ekde 2010 li vivas en Balatonfüred. Intertempe li edziĝis, ili aliĝis al la loka arta vivo. Ekde 2012 li kreas artaĵojn el forĵetaĵoj. Lia alia interesa tekniko estas artaĵo per disŝuto de sabloj.

## El solaj ekspozicioj 
* Heves (2002, 2007)
* Balatonfüred (2011, 2016)
* Veszprém (urbo) (2012)

## El kolektivaj ekspozicioj 
* Balatonfüred (2016)

## Elektitaj pentraĵoj, grafikaĵoj 
* Parasztház (2007, karbodesegnaĵo)
* A zongora (2006, pentraĵo)
* Rejtőzködő szarvasok (2006, sablaĵo)
* vidu la malsuprajn bildojn!

## Fontoj 
* hungarlingva membiografio

Kárpáti Zoltán homokfestményeivel.jpg|Zoltán Kárpáti kun sablaĵoj
Kárpáti Zoltán Gyalogáldozat.jpg|Gyalogáldozat
Kárpáti Zoltán Hajsza.jpg|Hajsza
Kárpáti Zoltán Keresztvivő.jpg|Keresztvivő (sablaĵo)

Kategorio:Hungaraj pentristoj
Zsigmond Karsai

**Zsigmond Karsai** [ĵigmond karŝai], laŭ hungarlingve kutima nomordo **Karsai Zsigmond** estis hungara pentristo, dancisto.

Zsigmond Karsai http://www.kieselbach.hu/muvesz/karsai-zsigmond_9747 naskiĝis la  en Leorinţi (Rumanio), li mortis la  en Pécel (Hungario).

## Biografio 
Zsigmond Karsai apartenis al la hungara minoritato en Rumanio. Li frue estis talenta popoldancisto. En 1942 li lernis pentradon en liberlernejo de Sándor Szolnay en Kolozsvár. Ekde la sekva jaro li disvastiĝis la hungarajn popoldancojn. Li akiris diplomon en Belarta Altlernejo de Budapeŝto en 1955. Liaj plej gravaj instruistoj estis Rezső Burghardt, Gyula Pap, Róbert Berény kaj Bertalan Pór. Li estis gvidanto de artistkolonio de Tokaj 2 jardekojn, li ŝatis pentradi pejzaĝojn. Inter 1957 kaj 1965 li estis kulturdomestro en Pécel, inter 1965-1981 li havis postenon en instituto. Li ricevis premiojn ekde 1961. Li edziĝis en 1947 kaj 1993.

## El solaj ekspozicioj 
* Isaszeg (1964)
* Budapeŝto (1966, 1995-1996, 1998)
* Tokaj (1970)
* Debrecen (1977)
* Miskolc (1986)
* Pécel (1995, 1999)

## Fontoj 
* hungarlingva biografio kun foto
* hungarlingva biografio kun foto
* hungarlingva biografio
* hungarlingva biografio 

Kategorio:Hungaraj pentristoj
Kategorio:Hungaraj popoldancistoj
35056 Cullers

'*35056 *Cullers''''' estas marsrenkonta asteroido malkovrita la  de la usonaj geastronomoj kaj geedzoj Carolyn S. Shoemaker kaj Eugene M. Shoemaker elde la Observatorio de la Monto Palomar (Kalifornio, Usono).

Ĝia orbito malproksime tanĝas tiun de Marso sed ne traira ĝin. Ĝia marsa MOID estas 0,440147 astronomia unuo, tie estas 65,845 milionoj da km.

## Nomo 
Ĝi estis nomita en honoro de Kent Cullers, la unua tute blinda fizikisto en la mondo. Li dediĉis sian sperton por malfermi la universon de la blinduloj kaj kuraĝigi ties partoprenon al la scienco. Fullers faris antaŭpaŝpojn en la bildigo de grafikaĵoj, diagramoj kaj unikaj elementoj de la sciencaj konceptoj.

## Notoj kaj referencoj 
## Eksteraj ligiloj 
* 
* 
* 

Kategorio:Marsrenkontaj asteroidoj
Kategorio:Malkovrita de Carolyn S. Shoemaker
Kategorio:Malkovrita de Eugene M. Shoemaker
Kategorio:Astronomiaj objektoj malkovritaj en 1984
László Kékesi (grafikisto)

**László Kékesi** [lAslO kEkeŝi], laŭ hungarlingve kutima nomordo **Kékesi László** estis hungara grafikisto, pentristo, ilustristo, afiŝisto, poŝtmarkoplanisto. Lia origina familia nomo estis eble *Kadáncz* (?).

László Kékesi https://www.biralat.hu/muveszek/kekesi_laszlo.9838.html?pageid=56  naskiĝis la  en Szarvas, li mortis la  en Budapeŝto.

## Biografio 
László Kékesi frekventis lernejojn en sia naskiĝurbo kaj Pécel, poste li akiris pedagogian diplomon en Sárospatak. Li akiris plian diplomon en Industriarta Altlernejo en 1942. Liaj plej gravaj instruistoj estis Jenő Haranghy, Endre Domanovszky, György Leszkovszky kaj János Stein. Dum la 2-a mondmilito li pentradis plej ofte freskojn por preĝejoj ofte kune kun Lajos Márton (pentristo), sed li kreis ankaŭ vitralojn. Depost la mondomilito li kreis ankaŭ grafikaĵojn (akvafortoj, ekslibrisoj, linoleumaj grafikaĵoj). Inter 1956 kaj 1980 li laboris en presejo, ekde 1960 li ofte kreis poŝtmarkojn. Li pensiuliĝis en 1980, li ricevis premiojn inter 1963 kaj 1991. Li kuŝas en kripto de Preĝejo Sankta Stefano (Országút).

## Elektitaj ekspozicioj 
* Lejpcigo, Parizo, Krakovo, Hamburgo

## El liaj ilustraĵoj 
* Gáspár Heltai: *Száz fabula*
* Miklós Zrínyi (poeto): *Szigeti veszedelem*
* Péter Bornemissza: *Ördögi kísértetek*

## Elektitaj preĝejaj laboroj 
* (kune kun Lajos Márton): Jászberény (1936), Hatvan, Preĝejo Ĉiuj Sanktuloj (Cibakháza), Dunakiliti, Dusnok, Szolnok (1938), Abasár (1940), Máriabesnyő (1941), Gyöngyös, Simontornya, Szentes, Rád, Balassagyarmat (1943), Debrecen (1947), Szécsény (1949)
* sole: Acsalag, Bősárkány, Lázi (1948), Pannonhalma (1959), Kisnána (1960)
* altaraj bildoj: Ecsegfalva, Balástya, Lajosmizse

## Elektitaj artaĵoj 
* Földi paradicsom (ekslibriso)

## Fontoj 
* hungarlingva biografio
* hungarlingva biografio kun fotoj (la koncerna teksto estas legebla en la 6-a paĝo) 
* hungarlingva biografio

Kategorio:Hungaraj grafikistoj
Kategorio:Hungaraj pentristoj
Kategorio:Hungaraj ilustristoj
Kategorio:Hungaraj afiŝistoj
Kategorio:Hungaraj vitralistoj
Kategorio:Hungaraj poŝtmarkoplanistoj
Kategorio:Budapeŝtanoj
Quincy-sous-Sénart

**Quincy-sous-Sénart** [kɛ̃si su senaʁ] estas franca  situanta en departemento Essonne, regiono Francilio.

Ĝiaj loĝantoj nomiĝas *Quincéens*.

eta|maldekstra|300ra|La loĝloko inter la ĉirkaŭaj komunumoj

## Vidu ankaŭ 
* Komunumoj de Essonne
* Boussy-Saint-Antoine (stacidomo)
* Combs-la-Ville - Quincy (stacidomo)

## Eksteraj ligiloj 
* 


Kategorio:Komunumoj de Essonne
Vido el nenie

En ĵurnalista etiko kaj amaskomunikila etiko, la termino "**vido el nenie**" priskribas specon de falsa neŭtraleco, per kiu ĵurnalistoj erarigas la publikon, kreante la impreson, ke kontraŭaj partioj de afero havas egalan ĝustecon kaj validecon, eĉ kiam la vero aŭ malvero de la asertoj de la partioj estas reciproke ekskluzivaj kaj kontroleblaj per diligenta esploristo kiu faras kontrolon de la menciitaj faktoj. La amaskomunikila kritikisto kaj profesoro pri ĵurnalismo Jay Rosen estas rimarkinda uzanto de la termino kaj kritikanto de la praktiko, kaj Rosen mem pruntis la terminon el la libro el 1986 *La vido el nenie *de la filozofo Thomas Nagel.

## Superrigardo 
La celo de objektiva kaj senbiasa raportado ("nur la faktoj") ofte lasas subjektivajn decidojn pri la signifo kaj valoro de faktoj al interpreto. Sed foje la faktoj de iu rakonto povas havi finitan aron de raciaj signifoj. En tia kazo, ĵurnalisto devas klare difini la faktojn, kiuj estas membroj de tiu aro, kaj tiujn, kiuj ne estas membroj.

Ĵurnalisto, kiu ne helpas la publikon taksi la plej racian aron de faktoj, elektis la *vidon el nenie*. Ĉi-tio malutilas al la spektantaro, permesante, ke ili povas fari konkludojn de rakonto, kiu inkludas malverajn eblojn. Ĝi pliigas konfuzon aŭ produktas malbonajn konkludojn kie ili ne alie ekzistas. La vido el nenie povas rezulti de maldiligenta aŭ fuŝa raportado same facile kiel la aktiva mem-cenzuro de valida kritiko. Per elsendado de la vido el nenie al multaj homoj, la aro de eblaj veroj (kun eraraj inkludoj) estas *aktive* (re-)konfirmata foje kaj refoje por la publiko. Pro la unu-al-multa naturo de amaskomunikiloj, tio povas gvidi grandajn grupojn da normale raciaj homoj al malbonaj decidoj.

La verkisto Elias Isquith argumentis, en artikolo por la gazeto *Salon*, ke "la vido el nenie ne nur kondukas al fuŝa pensado sed efektive lasas la leganton *malpli* informita ol se ŝi simple legus senhonte ideologian fonton aŭ eĉ, en kelkaj kazoj, nenion ajn".

## Vidu ankaŭ 
* Falsa egalpezo

Kategorio:Amaskomunikila scienco
Kategorio:Ĵurnalista etiko
35076 Yataro

'*35076 *Yataro'''* estas malgranda malhela asteroido de la asteroida zono malkovrita la  de la japana astronomo Tsutomu Seki elde Geisei en la gubernio Koĉi (Japanio).

## Nomo 
Ĝi estis nomita en memoro de Iwasaki Yataro (japane: 岩崎弥太郎, *Iwasaki Yatarō'', 1835 – 1885) naskiĝinta en Inokuĉi (nun, Aki en gubernio Koĉi) proksima amiko de Sakamoto Ryōma (坂本龍馬) kaj kiu ludis kenan rolon por estigi la Mejĝi-reformon. Li ankaŭ grave kontribuis al la ekonomika disvolvo de Japanio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Tsutomu Seki
Kategorio:Astronomiaj objektoj malkovritaj en 1990
Kapelo Helena de Konstantinopolo (Teskánd)

La **Kapelo Helena de Konstantinopolo** estas romkatolika historia monumento en Hungario, en vilaĝo Teskánd.

## Historio 
La romanika preĝejo de Dobronhegy estis konstruita en la 13-a jarcento. Oni alkonstruis la turon en la sekva jarcento. Dum la kontraŭturkaj bataloj Dobronhegy estis detruita, la loĝantoj refondis la vilaĝon en pli nova loko. La kapelo estis renovigita en la 18-a jarcento laŭ baroko. Baldaŭ tiu ĉi kapela areo apartenis al ekstera parto de Teskánd. En 2010 plena renoviĝo okazis. Nuntempe loĝantoj de ambaŭ vilaĝoj komune zorgadas pri la preĝejeto. Ĉar la kapelo situas for de loĝlokoj, ĝi ne estas uzata.

## Konstruaĵo 
La konstruaĵo situas sola sur monteto ĉe forlasita tombejo de Dobronhegy. La fasado estas simetria, meze la kvadrata turo iom reliefas. La turopinto estas piramido. Post la navo duonronda absido etendiĝas. Spite la barokiĝon restis partoj el la romaniko.

## Fontoj 
* hungare
* hungare kun fotoj
* http://teskandiplebania.hu/
* hungare kun 3 fotoj

Teskánd
Teskánd
Kategorio:Teskánd
Sikiono

**Sikiono** (; gen.: '''') estis urboŝtato de Antikva Grekio situa en norda Peloponezo inter Korinto kaj Aĥeo en la teritorio de la nuntempa regiona unuo Korintio. Antikva monarkio en la epoko de la Troja Milito, la urbo estis regata de nombraj tiranoj dum la Arkaika kaj Klasika periodoj kaj iĝis demokratio en la 3a jarcento a.K. Sikiono estis fama pro siaj kontribuoj al arto de Antikva Grekio, ĉar tie estas multaj famaj pentristoj kaj skulptistoj. En Helenisma Epoko ĝi estis ankaŭ la hejmo de Aratos de Sikiono, nome estro de la Aĥea Ligo.

## Gravaj monumentoj 
* Templo de Apolono aŭ Artemiso
* Teatro de Sikiono
* Palestro - Gimnazio
* Stadiono de Sikiono
* Buleuteriono de Sikiono

## Gravuloj 
* Praksila de Sikiono

Kategorio:Urboj de Antikva Grekio
Kategorio:Peloponezo
Kategorio:Grekaj urboŝtatoj
Kategorio:Eksaj loĝlokoj de Grekio
Ĝardenoj de Herrenhausen

[eta|hochkant=1.3|[Broderio kaj sonorilfontano en la Granda ĝardeno]]
La **ĝardenoj de Herrenhausen** aŭ **Herrenhäuser Gärten** en la germana urbo Hanovro konsistas el Granda ĝardeno, montara ĝardeno (Berggarten), la Georga ĝardeno (Georgengarten) kaj la velfa ĝardeno (Welfengarten).

La *Granda ĝardeno * en *Herrenhausen*, urboparto de Hanovro, ĉefurbo de la germana federacia lando Malsupra Saksio, estas unu el la plej famaj barokĝardenoj en Eŭropo. Ĝi estas la historia kerno de la ĝardenoj de Herrenhausen. La *montara ĝardeno* (Berggarten) evoluiĝis de legomĝardeno al Botanika ĝardeno. La iama plantdomo kun pluvarbaro hodiaŭ estas akvario. La *Georga ĝardeno* (Georgengarten) situas oriente de la Granda ĝardeno. Ĝi kaj la *velfa ĝardeno* (Welfengarten) estas ĝardenoj en la stilo de la anglaj peizaĝĝardenoj.

## Granda ĝardeno 
## Historio 
eta|historia karto de 1763
[eta|maldekstre|Granda ĝardeno fotita el la aero: ĉe la supra rando la ĝardena teatro, malfone la [labirinto.]]
eta|maldekstre|templa aleo
hochkant|eta|granda fontano

Hodiaŭ en la ĝardeno troviĝas i.a. artaĵoj de la artistino Niki de Saint Phalle.

Dosiero:H organgerie.jpg|Galeria konstruaĵo en la Granda ĝardeno
Dosiero:Herrenhäuser gärten 3.JPG|puto kun malgranda fontano
Dosiero:Kleiner Garten Pavillion Herrenhausen 02.JPG|angula pavilono ĉe la akvofosaĵo de Louis Remy de la Fosse
Dosiero:Herrenhäuser gärten 4.JPG|detalo de broderio

## Montara ĝardeno 
Ĝi estas unu el la plej maljuna el la botanikaj ĝardenoj en Germanujo. Hodiaŭ tie kreskas i.a. ĉ. 11000 orkideoj.

 Dosiero:Library pavilion Berggarten Hanover Germany.jpg|biblioteko
 Dosiero:Sealife Hannover.jpg|akvario en la Montara ĝardeno

## Georga ĝardeno 

 Dosiero:Lindenalle.jpg|Herrenhäuser Allee
 Dosiero:Leibniztempel Hannover.jpg|Leibniz-templo en la Georga ĝardeno.

## Velfa ĝardeno 
[eta|hochkant=1.6|la Velfa Kastelo hodiaŭ: sidejo de la [Universitato de Hanovro]]

Herrenhausen
Kategorio:Ĝardenoj en Malsupra Saksio
Kategorio:Hanovro
Kategorio:Aperis en 1666
Saint-Chéron (stacidomo)

**Saint-Chéron** estas franca stacidomo sur linio C (branĉo **C4**) de RER, situanta en komunumo , en departemento Essonne, regiono Francilio.

Ĝi situas ĉe kilometra punkto (PK)  de la linio Brétigny - La Membrolle-sur-Choisille (550000).

## Interkonektoj 
*  Keolis Meyer 68.06 68.08
*  Dourdan

## Vidu ankaŭ 
* RER de Francilio
* RER de Francilio C
* Stacidomoj de RER de Francilio
* Saint-Chéron (Essonne)

## Eksteraj ligiloj 
* 

Kategorio:Stacidomoj de Francio
Kategorio:RER de Francilio C
Kategorio:Fervojaj stacioj en Essonne
Kategorio:Saint-Chéron (Essonne)
Mór Karvaly

**Mór Karvaly** [karvaj], laŭ hungarlingve kutima nomordo **Karvaly Mór** estis hungara pentristo.
eta|Mór Karvaly: En drinkejo
Mór Karvaly http://www.kieselbach.hu/muvesz/karvaly-mor_645 naskiĝis en 1860 en Ungvár (Hungara reĝlando, nuntempa Uĵhorodo en Ukrainio), li mortis laŭ Adriatiko? en 1899.

## Biografio 
Mór Karvaly devenis el juda familio. Li frekventis gimnazion en sia naskiĝurbo, poste li akiris diplomon en Reĝa Modela Desegna Lernejo. Lia plej grava instruisto estis Bertalan Székely. Li daŭris la lernadon laŭvice en Vieno, Munkeno, Parizo. En la lasta urbo li lernis precipe de :en:Pascal Dagnan-Bouveret. Post siaj studoj li pentradis en Budapeŝto portretojn kaj ĝenrojn krome li kreis ilustraĵojn en pluraj gazetoj.

## Elektitaj ekspozicioj 
* Parizo (1888)
* Budapeŝto (1892)

## Elektitaj pentraĵoj 
* vidu la bildojn!

## Fontoj 
* hungarlingva biografio kun memportreto 
* hungarlingva biografio
* anglalingva biografio 

Benedek Elek Karvaly Mór.jpg|Elek Benedek
Karvaly Menyecskékkel évődő huszárok.jpg|Amindumantaj ĥusaroj
Karvaly Férfi sétapálcával.jpg|Viro kun bastono

Kategorio:Hungaraj pentristoj
Kategorio:Hungaraj judoj
Hispana Legio

eta|Legianoj parade.
La **Hispana Legio** (, mallongigita **La Legión**), neformale konata ankaŭ kiel *Tercio* aŭ plurale *Tercios*, estas unuo de la Hispana Armeo. Ĝi estis kreita en la 1920-aj jaroj fare de José Millán-Astray por servi kiel parto de la Hispana Armeo de Afriko. Tiu unuo, kiu estis establita en Januaro 1920 kiel la hispana ekvivalento de la Franca Fremdula Legio, estis dekomence konata kiel *Tercio de Extranjeros* ("Triono de eksterlandanoj" aŭ *fremduloj*), nomo laŭ kiu ĝi ekmilitis an la Rif-milito de 1920–1926. Kvankam ĝi rekrutis kelkajn eksterlandanojn ĉefe el hispan-parolantaj landoj, ĝi rekrutis ĉefe hispanojn. Kiel rezulto, kaj ekde ĝi ekzistis por militservi en Hispana Maroko, ĝi estis renomita *Tercio de Marruecos* ("Triono de Maroko"). Fine de la Rif-milito ĝi jam estis etendiĝinta kaj denove ŝanĝis sian nomon, al "Hispana Legio".

La Legio ludis gravan rolon en la flanko de Naciismaj fortoj en la Hispana Enlanda Milito, ĉefe kunlabore kun marokaj koloniismaj trupoj. De tiam ĝi estis rifuĝo de dekstraj, konservemaj kaj tradiciismaj rurdevenaj soldatoj. En la post-Frankisma Hispanio kaj por kontraŭi la iaman tendencon kaj bildon, la Legio ricevis taskojn en eksterlandaj kampanioj kiel ĉe la Jugoslavaj Militoj, Afganio, Iraka milito kaj Libano, normale kiel intervena intermetita forto, sed ĉefe de la flanko de la okcidentaj potencoj.

## Vidu ankaŭ 
* Fremdula Legio
* Legio
* Legiano
* Legio Condor

Kategorio:Aperis en 1920
Kategorio:Rif-milito
Kategorio:Hispana Enlanda Milito
Kategorio:Militaj unuoj de Hispanio
Kategorio:Fremdula Legio
Jet Li

**Jet Li** (ĉine 李连杰|t=李連杰, n. la 26-an de aprilo 1963 en Pekino) estas ĉin-devena aktoro kaj vuŝu-luktisto.

## Kariero 
Li apartenas al la plej ofte ludigita luktoarto-aktoro de Holivudo. Li eklernis la vuŝu-lukton en aĝo de 8 kaj eklernis en Pekina lukto-lernejo. Post trijara intensa trejnado, Li akiris la unuan nacian ĉampionecon por la Pekina vuŝu-teamo. Li venkis kvinfoje serie de 1974 ĝis 1979 la titolon ĉina ĉamipono en moderna vuŝu.

La 1,70 m alta Li akiris ŝaton de fervoruloj kaj ĝuis kultan staton en tuta Azio. Li ludis en 1998 kun Mel Gibson, Danny Glover, Rene Russo kaj Joe Pesci en *Lethal Weapon 4* kaj atingis respekton kiel aktoro en Halivudo. La trarompo okazis en 2000 en ĉefrolo de la filmo *Romeo Must Die*. Tion sekvis filmoj kiel *Kiss of the Dragon*, *The One*, *Born 2 Die*, *Hero*, *Unleashed*, *Fearless*, *War* kaj *The Mummy: Tomb of the Dragon Emperor*, *The Forbidden Kingdom* (kun Jackie Chan).

Li ludis en tri partoj de *The Expendables*.

## Private 
Li havas kvar gefratojn, du pli aĝajn fratojn kaj du pli aĝajn fratinojn. Li kaj lia edzino Nina Li Chi havas du filinojn.

Lia unua edzino estis Huang Chiu Yan, kun kiu li konatiĝis dum la pretigo de filmo *Shao Lin xiao zi*. Ili havas du komunajn filinojn.

Fine de 2013, Jet Li informis la publikon, ke li suferas jam ekde 2010 je hipertiroidismo, pro kio li ne plu povas sporti.

Kategorio:Singapuraj aktoroj
Kategorio:Singapuraj kinproduktoroj‎
Kategorio:Ĉinaj aktoroj
Kategorio:Ĉinaj kinproduktoroj‎
Kategorio:Konvertitoj al budhismo
Kategorio:Singapuraj budhanoj
Kategorio:Ĉinaj budhanoj
Kategorio:Naskiĝintoj la 26-an de aprilo
Poŝtkodoj en Usono

eta|400px|ZIP kodo areoj en Usono
**Poŝtkodoj en Usonon** estas konataj sub la nomo **ZIP code**, mallongigo por ***Z**one **I**mprovement **P**lan*. Poŝtkodoj en Usono konsistas el kvin ciferoj kaj estis enkondukataj en 1963. Tiuj kvin ciferoj ekde 1983 estas sekvataj per kuŝanta streketo kaj kvar ekstraj ciferoj, per kiu oni atingis plian fajnigon de la kodo je la nivelo de domblokoj.

Usonaj adresoj havas la sekvan aranĝon:

```
nomo
domnumero stratnomo
loko ŝtato poŝtkodo
```

do ekzemple:

```
Wikimedia Foundation Inc.
200 2nd Ave. South #358
St. Petersburg, FL 33701-4313
```

La ZIP kodoj estas nacia sistemo. La aldono de la ŝtato en supra ekzemplo estas fakte ne necesa.

Usono
Kategorio:Poŝto en Usono
Kategorio:Aperis en 1963
Kategorio:Filatela terminologio
Majo de 2018

Jen **listo de okazaĵoj en majo 2018**:

; 
*  Barbara Cassin ("Esperanto havus nek aŭtorojn nek verkojn nek denaskulojn kaj tial ĝi estus nura *artefact* (artefaritaĵo), ne *lingvo*") estas elektita al Franca Akademio.
; 
*  Ekvalidas la Ĝenerala Datum-Protekta Regularo, Reglamento de la Eŭropa Unio.
*  En referendumo en Irlando klare venkas propono por ebligi permeson de abortigoj.

05
Kategorio:Majo laŭ jaroj
Aprilo de 2018

Jen **listo de okazaĵoj en aprilo 2018**:
; 
*  Ruslanda kortumo ordonis bloki tujmesaĝilon Telegramo.
*   En la aĝo de 86 jaroj mortis usona ĉeĥdevena reĝisoro Miloš Forman.
; 
*     La armeoj de Usono, Francio kaj Britio atakis bazojn de siria registaro kiel venĝo post supozata ĥemia atako en Duma.

04
Kategorio:Aprilo laŭ jaroj
Legiano

eta|Moderna rekonstruo de la romiaj legianoj kun plata armilekipo (*lorica segmentata*).
La romia **legiano** (foje per nenecesa neologismo ankaŭ nomata *legionano*, ĉi tie ankoraŭ sen ekstera referenco, influite de la latina vorto *legionarius*, pl. *legionarii*) estis profesia soldato de peza infanterio de la Romia armeo post la reformoj faritaj de Gajo Mario. Legianoj devis esti Romiaj civitanoj sub aĝo de 45. Ili estis enlistitaj en legion dum 25 servojaroj, drasta ŝanĝo el iama praktiko enlistiĝi nur por unu kampanjo. La lastaj kvin jaroj estis de veterana pli malpeza taskaro. Fine de ilia servo, la Romiaj legianoj ricevis malgrandan bienon aŭ monan ekvivalenton.

La termino *legiano* estas ankaŭ termino uzata por membroj de variaj militaj fortoj kiuj same ricevis la titolon de "legio", kvankam tute ne montras similon al la peza infanterio de antikva Romo. En la 18a kaj komenco de la 19a jarcentoj tiu nomigo estis foje atribuita al unuoj kiuj enhavis kaj rajdajn kaj piedirajn komponantojn. Pli ĵuse la titolo estis uzita de la Franca Fremdula Legio, la Hispana Legio, la Polaj Legioj kaj la Ĉeĥoslovakaj legioj. Ankaŭ la membroj de tiuj modernaj legioj estas ofte nomataj **legianoj**. Ankaŭ oni konas kiel legianoj la membrojn de faŝisma rumana organizo nome Legio de Arkianĝelo Mikaelo, *Fera Gvardio*, *Ĉion por la lando* kaj finfine *Legiana Movado*.

## Vidu ankaŭ 
* Legio
* Legio Condor

## Notoj 
Kategorio:Infanterio
Kategorio:Romia Imperio
Armeo
*
Kategorio:Historiaj armeoj
Kategorio:Romiaj armeoj
35093 Akicity

'*35093 *Akicity'''* estas malgranda malhela asteroido de la ĉefa asteroida zono malkovrita la  de la japana astronomo Tsutomu Seki elde Geisei en la gubernio Koĉi (Japanio).

Ĝi estas en orbita resonanco 1:3 kun Marso : ĝia orbita periodo (2061,4985 tagoj) estas praktike la triopo tiu de Marso (686,971 tagoj)

## Nomo 
Ĝia nomo aludas al la urbo Aki (japane: 安芸市, *Aki-shi''), en oriento de la gubernio Koĉi ĉe la bordo de Pacifiko kiu, dank'al varmaj vintroj, prosperas en agrikulturo. Tie naskiĝis la komponisto Hirota Ryūtarō, kaj *Seizo Goto*, fondinto de la Observatorio de Geisei. La turhorloĝo *Noradokei* (japane 野良時計) estas amata de la loĝantoj kiel kultura simbolo de la urbo.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Tsutomu Seki
Kategorio:Astronomiaj objektoj malkovritaj en 1991
(35107) 1991 VH

**(35107) 1991 VH** estas malgranda sed tre hela duopa terrenkonta apolona asteroido, malkovrita la  de la aŭstralia astronomo Robert H. McNaught elde la Observatorio de Siding Spring, apud Coonabarabran en Novsudkimrio (Aŭstralio).

Ĝia spektra klaso "Sk" indikas "ŝtonan" asteroidon, konsistanta ĉefe el silikatoj de fero kaj de magnezio.

Laù Robert Johnston, ĝi havas kombinatan diametron de 1,12 km kaj albedon de 0,27. *JPL Small-Body Database* donas diametron de 0,929 km kaj albedon de 0,408 ± 0,048

Ĝia tera MOID de 0,02622 astronomia unuo (3,9225 milionoj da km) faras de ĝi :
* La  ĝi pasis al 0,0457675 AU (6,84672483 milionoj da km) de la Tero.
* La  ĝi pasos al 0,0432954 AU (6,47689576 milionoj da km) de nia planedo.

## Satelito 
Ĝia asteroida luno estis malkovrita la  per observoj de ĝiaj luma kurbo far'de Petr Pravec, Marek Wolf kaj Lenka Kotková elde la Observatorio de Ondřejov, anoncita .

Tiu satelito, nomita *S/2008 (35107) 1*, havas diametron de 0,42 ± 0,08 km kaj orbitas kun periodo de 1,36 ± 0,0008 tagoj kaj duona grandakso de 3,26 ± 0,035 km. Ĝia rotacia periodo estas ankoraŭ nekonata.

## Eksteraj ligiloj 
* 
* 
* 
*  (35107) 1991 VH kaj S/2008 (35107) 1 ; paĝo de Wm. Robert Johnston
* 

Kategorio:Apolonaj asteroidoj
Kategorio:Terrenkontaj asteroidoj
Kategorio:Kelkopaj asteroidoj
Kategorio:Potence danĝeraj objektoj
Kategorio:Malkovrita de Robert H. McNaught
Kategorio:Astronomiaj objektoj malkovritaj en 1991
Mathias Énard

**Mathias ÉNARD** (naskiĝinta la  en Niort) estas franca verkisto kaj tradukisto.

## Vivo 
Énard studis la lingvojn araban kaj persan ĉe Nacia instituto pri orientaj lingvoj kaj civilizacioj en Parizo. Post longa restado en Mezoriento (i.a. en Damasko, Teherano kaj Bejruto) li iris en 2000 al Barcelono. Tie li kunlaboris ĉe diversaj kulturgazetoj. Krome li estis membro de la franclanda literatur- kaj kulturgazeto *Inculte*. Ekde 2010 li docentis pri araba lingvo ĉe Aŭtonomia universitato Barcelono.

Dum la jaroj 2005/2006 Énard estis stipendiprofitanto de Villa Medici en Romo En 2011 li kunfondis en la franca ĉefurbo la grafikaĵan eldonejon *Scrawitch*. En la jaroj 2013/14 li gastis ĉe la berlina porartista programo de Deutscher Akademischer Austauschdienst.

Lia romano *Zone* de la jaro 2008 estas interna monologo de eksa soldato el la Jugoslavaj Militoj. Ĝi enhavas en siaj 500 paĝoj ununuran frazon sen iu punkto. Romano tiu ĉi famigis la verkiston internacie. Post diversaj premioj li gajnis por la verko *Boussole* en 2015 la renomitegan Goncourt-premion.

Énard vivas hodiaŭ en Barcelono.

## Verkoj 
* 1990: *Travail de nuit*, (poemoj).
* 1990: *Parfois entre nous la mer* (poemoj).
* 2003: *La Perfection du tir.* Actes Sud, Arles, ISBN 978-2-7427-4412-1
* 2005: ''Remonter l'Orénoque.* Actes Sud, Arles. Nova eldono 2012: ISBN 978-2-330-01394-
* 2007: *Bréviaire des artificiers.*, Verticales
* 2008: *Zone*. Actes Sud, Arles, ISBN 978-2-7427-9302-0
* 2009: *Mangée, mangée*; Actes Sud Junior, Paris, ISBN 978-2-7427-8511-7
* 2010: *Parle-leur de batailles, de rois et d'éléphants.* Actes Sud, Arles, ISBN 978-2-7427-9362-4
* 2011: *L'alcool at la nostalgie*. Éditions Inculte, Paris, ISBN 978-2-916940-48-9
* 2012: *Rue des voleurs*. Actes Sud, Arles, ISBN 978-2-330-01267-0
* 2013: *Tout sera oublié*, Actes Sud, Arles, ISBN 978-2-330-01808-5
* 2015: *Boussole*. Actes Sud, Arles, ISBN 978-2-330-05312-3

## Tradukitaĵoj en la francan fare de li 
* Mirzâ Habib Esfahâni: *Épître de la Queue.* Éditeurs Verticales 2004
* Youssef Bazzi: *Arafat m'a regardé et m'a souri.* Éditions Verticales, 2007

## Honoroj 
* 2004: Prix des cinq continents de la francophonie für *La Perfection du tir*
* 2005: Villa Medici, stipendio
* 2008: Prix Décembre, Kandido-premio; kun Martin Kluger, pro *Zone*
* 2009: Prix du Livre Inter pro *Zone*
* 2010: Prix Goncourt des lyceens pro *Parle-leur de batailles, de rois et d'éléphants*
* 2015: Prix Goncourt pro *Boussole*
* 2017: SWR-Bestenliste (dua rango) por *Boussole*
** Leipziger Buchpreis zur Europäischen Verständigung pro *Boussole*
** Premio Gregor von Rezzori pro *Boussole*
* 2018: Literaturpremio de la Konrad-Adenauer-fondaĵo

## Eksteraj ligiloj 
* 
* deutschlandradiokultur.de, 17.3.2017, Dirk Fuhrig: *Sein Kompass zeigt nach Ost/Südost*
* lepoint.fr: *Prix Goncourt de lycéens - Les jeunes priment Mathias Énard''
* Prie ĉe IMDB

## Notoj 
Kategorio:Francaj verkistoj
Kategorio:Francaj tradukistoj
Kategorio:Akademianoj
Laureys a Castro

**Laureys a Castro** kaj antaŭe **Lorenzo a Castro** aŭ **Lawrence Castro** estis flandra pentristo de maraj pejzaĝoj kaj portretoj kiu estas konata ĉefe pro sia laboro farita en Anglio ĉirkaŭ inter 1672 kaj 1700. Li estis konsiderita kiel ĉefa marpentristo en Anglio. Lia familio estis de portugala deveno kaj estis setlinta en Antverpeno ŝajne por fuĝi la persekutadon de Judoj dum la Portugala Inkvizicio de la komenco de la 1600-aj jaroj. Ankaŭ lia patro estis pentristo.

eta|300px|maldekstre|Nederlandaj ŝipoj en agitita maro.
Laŭ la maraj temoj de liaj pentraĵoj, li plej verŝajne veturis kaj vizitis multajn Mediteraneajn havenojn kiaj Lisbono, Ĝenovo, Malto kaj Sicilio. Ĉirkaŭ 1670-72 li setlis en Anglion kie li estis aktiva kiel mara kaj portreta pentristo kiu laboris ĉefe laŭ mendo.

## Notoj 
Kategorio:Flandraj pentristoj
Kategorio:Marpentristoj
Breuillet - Bruyères-le-Châtel (stacidomo)

**Breuillet - Bruyères-le-Châtel** estas franca stacidomo sur linio C (branĉo **C4**) de RER, situanta en komunumo , en departemento Essonne, regiono Francilio.

Ĝi situas ĉe kilometra punkto (PK)  de la linio Brétigny - La Membrolle-sur-Choisille (550000).

## Interkonektoj 
*  Keolis Meyer 68.01 68.08 68.100
*  Cœur d'Essonne 7

## Vidu ankaŭ 
* RER de Francilio
* RER de Francilio C
* Stacidomoj de RER de Francilio
* Breuillet (Essonne)

## Eksteraj ligiloj 
* 
* 

Kategorio:Stacidomoj de Francio
Kategorio:RER de Francilio C
Kategorio:Fervojaj stacioj en Essonne
Kategorio:Breuillet (Essonne)